
"HARTA PREZENȚEI NATO ÎN ROMÂNIA 


* Continuă discuțiile aprinse despre lipsa de personal calificat. De când cu 
războiul din Ucraina, zeci de mii de soldați au ieșit din sistem. Tinerii par prea 
puțin atrași de viața de cazarmă și de perspectiva confruntării cu rușii. Dacă în 
Polonia guvernul a ridicat salariul minim lunar al unui soldat la circa 1.400 de 
euro, în România generalul Ciucă are senzaţia că poate aduna mii de Rambo cu 
doar 480 de euro de căciulă. Eșecul ultimei tentative de a înrola 5.000 de pifani a 
fost răsunător. Statul român admite că nu are infrastructura necesară pentru 
reintroducerea serviciului militar obligatoriu, așa că deocamdată investește 2,5 
miliarde euro în noua bază NATO de la Kogălniceanu - cea mai mare din Europa. 
Baza va găzdui 10.000 de militari din statele Alianţei plus familiile acestora, într- 
un mini-orașel cu "piste de decolare, platforme pentru armament, hangare, școli, 
grădiniţe, magazine și chiar un spital”. Niciun cuvânt despre biserică. În fond, 
cine mai are nevoie de Dumnezeu într-o organizaţie militară care pune pe primul 
plan egalitatea de gen și protejarea minorităţii LGBT? 


* Statele Unite și Europa au pus la zid Rusia după alegerile de zilele trecute. De 
parcă rușilor le-ar păsa. Ei știu foarte bine cum a ieșit Joe Biden președinte, cu 
cele 100 de milioane de voturi prin corespondenţă, și cât de elegant se ocupă 
justiția americană de viaţa lui Donald Trump. Sau cât de transparentă a fost 
numirea Ursulei von der Leyen în fruntea Uniunii Europene, pe care o conduce 
spre o dictatură "woke” cu nimic mai prejos decât autoritarismul lui Putin. Prin 
susținerea regimului Zelensky și escaladările succesive din ultimii doi ani, 
occidentul a reușit să-i scoată pe ruși din case în număr record. Însă nu ca să-l 
alunge pe Putin, ci ca să-l aleagă în proporţie de 87.8 la sută. E clar că Rusia nu 
joacă după regulile neoliberale. Dictatorul de la Kremlin a forțat limitele 
Constituţiei pentru a-și asigura o domnie mult peste ceea ce democrația 
consideră a fi "normalitate". A fost răspunsul Deep State-ului de la Moscova 
împotriva valului globalist ce ameninţa cu o nouă revoluţie portocalie. Culmea 
este că foarte mulţi europeni l-ar prefera pe "criminalul Putin” în fruntea ţării lor. 
Un lider pe care îl consideră patriot și, în plus, cu câteva clase mai sus decât 
marionetele triste din Uniunea Europeană. 


+ În Republica Moldova, Maia Sandu pare mult mai preocupată de asigurarea 
noului mandat în fruntea ţării, decât de provocările ucrainene din Transnistria. 
Niște consilieri vorbitori de limbă engleză au asigurat-o că nu vor extinde 
războiul spre vestul Europei, cu condiţia ca autorităţile de la Chișinău să-i 
epureze pe spionii lui Putin, Moldova să-și consolideze forțele armate, iar 
populaţia să fie pregătită, în orice moment, să-și apere patria de invadatorii ruși. 


După modelul românesc al comasării alegerilor, Maia a decis să comaseze și ea 
prezidențialele din toamnă cu referendumul pentru aderarea Moldovei la UE. 
Luminile Bruxelles-ului și perspectiva unui trai mai bun (simultan cu scoaterea la 
mezat a ţării) sunt principalele atuuri care i-ar putea aduce, teoretic, un al doilea 
mandat. Însă nu înainte ca serviciile secrete să-i elimine pe contracandidați, sub 
pretextul colaborării cu Kremlinul. 


* România va scoate de la buget câte 240 milioane euro pentru fiecare dintre 
cele 32 de avioane F-35 (total = 7,7 miliarde euro). Germania contribuie și ea cu 
câte 286 milioane euro pentru fiecare dintre cele 35 de avioane F-35 comandate. 
În SUA, costul unui avion identic este de doar 75 milioane dolari. E ca și cum noi 
le-am vinde americanilor Dacii Duster cu 57.600 euro bucata, când în România 
costă doar 18.000. 


* Britanicii continuă să bată câmpii cu graţie și să-i îndemne pe ucraineni să 
moară până la ultimul om. "Cred că este extrem de important ca Putin să știe că 
pierde Crimeea, că pierde Marea Neagră. De aproape 200 de ani, flota rusă a avut 
ocazia să desfășoare exerciții în Marea Neagră. Acum nu există o singură navă de 
război în Marea Neagră. Acest lucru ne dă o idee despre amploarea succesului 
ucrainean în Crimeea”, a precizat ministrul britanic al apărării, Grant Shapps. Să 
înșeli milioane de ucraineni cu astfel de baliverne, să le dai speranţe deșarte că 
vor recuceri Crimeea (populată majoritar de ruși), reprezintă un soi de 
complicitate la genocid. 


* lubitul tenismenei Aryna Sabalenka, un fost jucător de hochei în vârstă de 43 
de ani, a murit subit la Miami, în urma unui infarct. S-au înmulțit cazurile de 
"morți subite” la oameni tineri, în puterea vârstei, fără semne că ar suferi de vreo 
boală. lar unii specialiști spun că ar putea avea legătură cu efectele adverse ale 
vaccinurilor anti-Covid. Din păcate autorităţile nu sunt dispuse nici măcar să 
vorbească despre subiect, darămite să investigheze posibila conexiune dintre 
decese și vaccinuri, pentru a oferi publicului minime explicații. 

Un elicopter ar fi fost lovit de o dronă pe teritoriul unei unități militare îi 

